CELEX: 31982D0760
Language: el
Date: 1982-10-06 00:00:00
Title: 82/760/EKAX, EOK, Ευρατόμ: Απόφαση τής Επιτροπής τής 6ης Οκτωβρίου 1982 περί τών αιτήσεων εγκρίσεως πού υποβλήθηκαν από τό Βασίλειο τής Δανίας κατ εφαρμογήν τού άρθρου 13 παράγραφος 2 τού κανονισμού (EOK, Ευρατόμ, EKAX) αριθ. 2892/77 περί τών ιδίων πόρων τών προερχομένων από τό φόρο προστιθεμένης αξίας (Το κείμενο στην δανική γλώσσα είναι το μόνο αυθεντικό)

Avis juridique important

|

31982D0760

82/760/EKAX, EOK, Ευρατόμ: Απόφαση τής Επιτροπής τής 6ης Οκτωβρίου 1982 περί τών αιτήσεων εγκρίσεως πού υποβλήθηκαν από τό Βασίλειο τής Δανίας κατ εφαρμογήν τού άρθρου 13 παράγραφος 2 τού κανονισμού (EOK, Ευρατόμ, EKAX) αριθ. 2892/77 περί τών ιδίων πόρων τών προερχομένων από τό φόρο προστιθεμένης αξίας (Το κείμενο στην δανική γλώσσα είναι το μόνο αυθεντικό)  

Επίσημη Εφημερίδα αριθ. L 320 της 17/11/1982 σ. 0020 - 0021

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Οκτωβρίου 1982  περί των αιτήσεων εγκρίσεως που υποβλήθηκαν από το Βασίλειο της Δανίας κατ' εφαρμογήν του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 περί των ιδίων πόρων προερχομένων από το φόρο προστιθεμένης αξίας  (Το κείμενο στη δανική γλώσσα είναι το μόνο αυθεντικό)  (82/760/ΕΚΑΧ, ΕΟΚ, Ευρατόμ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Κοινότητας Άνθρακα και Χάλυβα,  τη συνθήκη περί ιδρύσεως της Ευρωπαϊκής Οικονομικής Κοινότητας,  τη συνθήκη περί ιδρύσεως της Ευρωπαϊκής Κοινότητας Ατομικής Ενέργειας,  την απόφαση 70/243/ΕΚΑΧ, ΕΟΚ, Ευρατόμ του Συμβουλίου της 21ης Απριλίου 1970 σχετικά με την αντικατάσταση των χρηματικών συνεισφορών των Κρατών μελών από ιδίους πόρους των Κοινοτήτων (1),  τον κανονισμό (ΕΟΚ, Ευρατόμ, ΕΚΑΧ) αριθ. 2892/77 του Συμβουλίου της 19ης Δεκεμβρίου 1977 περί εφαρμογής, ως προς τους ιδίους πόρους που προέρχονται από το φόρο προστιθεμένης αξίας, της αποφάσεως της 21ης Απριλίου 1970 περί αντικαταστάσεως των χρηματικών συνεισφορών των Κρατών μελών από ιδίους πόρους των Κοινοτήτων (2), και ιδίως το άρθρο 9 παράγραφος 3 πρώτο εδάφιο και το άρθρο 13 παράγραφος 2,  την απόφαση 80/384/ΕΟΚ, Ευρατόμ, ΕΚΑΧ της Επιτροπής της 17ης Μαρτίου 1980 σχετικά με τις αιτήσεις για έγκριση που έχουν υποβληθεί από το Βασίλειο της Δανίας, κατ' εφαρμογήν του άρθρου 13 παράγραφος 2 του κανονισμού (ΕΟΚ, Ευρατόμ, ΕΚΑΧ) αριθ. 2892/77 που αφορά τους ιδίους πόρους που προέρχονται από το φόρο προστιθεμένης αξίας (3),  την απόφαση 81/1017/Ευρατόμ, ΕΚΑΧ, ΕΟΚ της Επιτροπής της 18ης Νοεμβρίου 1981 για την παράταση, μεταξύ άλλων, των αποφάσεων που αφορούν τις αιτήσεις για έγκριση που έχουν υποβληθεί από το Βασίλειο της Δανίας (80/384/ΕΟΚ, Ευρατόμ, ΕΚΑΧ) σχετικά με τους ιδίους πόρους που προέρχονται από το φόρο προστιθεμένης αξίας (4),  την αίτηση για τροποποιήση της απόφασης 80/384/ΕΟΚ, Ευρατόμ, ΕΚΑΧ που έχει υποβληθεί, για το οικονομικό έτος 1981 από το Βασίλειο της Δανίας, κατ' εφαρμογήν του άρθρου 11 παράγραφος 1 δεύτερο εδάφιο του κανονισμού (ΕΟΚ, Ευρατόμ, ΕΚΑΧ) αριθ. 2892/77,  Εκτιμώντας:  ότι τα στοιχεία που έχουν χρησιμοποιηθεί από τις δανικές αρχές για τον καθορισμό κατά το 1979 και 1980 της βάσης των πόρων ΦΠΑ σχετικά με τις πράξεις φύλαξης και διαχείρισης μετοχών, που αναφέρονται στο παράρτημα ΣΤ σημείο 15 της έκτης οδηγίας 77/388/ΕΟΚ του Συμβουλίου της 17ης Μαΐου 1977 για την εναρμόνιση των νομοθεσιών των Κρατών μελών, των σχετικών με τους φόρους κύκλου εργασιών - κοινό σύστημα φόρου προστιθεμένης αξίας: ομοιόμορφη φορολογική βάση (5), δεν είναι ακριβή αλλά κατά προσέγγιση στοιχεία και ότι έπρεπε επομένως να ζητηθεί από τη Δανία έγκριση για την πραγματοποίηση αυτού του υπολογισμού σε μία κατά προσέγγιση βάση·  ότι, όσον αφορά την περίπτωση που αναφέρεται ανωτέρω, πρέπει να επιτραπεί στη Δανία, στα πλαίσια του άρθρου 9 παράγραφος 3 πρώτο εδάφιο δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να χρησιμοποιήσει κατά προσέγγιση εκτιμήσεις για τον καθορισμό της βάσης των πόρων ΦΠΑ αυτού του Κράτους μέλους για το οικονομικό έτος 1981·  ότι πρέπει εξάλλου να παραταθούν, για το οικονομικό έτος 1981, οι άλλες εγκρίσεις που ήδη έχουν χορηγηθεί στη Δανία για τα οικονομικά έτη 1979 και 1980·  ότι, όσον αφορά τα πρώτα χρόνια της εφαρμογής της έκτης οδηγίας, πρέπει να χορηγηθούν ετήσιες εγκρίσεις·  ότι η Συμβουλευτική Επιτροπή των Ιδίων Πόρων έχει εγκρίνει την έκθεση στην οποία αναφέρονται οι γνώμες των μελών της, για την παρούσα απόφαση,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Για τον υπολογισμό της βάσεως των ιδίων πόρων ΦΠΑ σχετικά με το οικονομικό έτος 1981, χορηγείται στο Βασίλειο της Δανίας η έγκριση, κατ' εφαρμογήν του άρθρου 9 παράγραφος 3 πρώτο εδάφιο πρώτη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να μη λάβει υπόψη τις κατηγορίες πράξεων, που αναφέρονται στα παραρτήματα ΣΤ και Ζ της έκτης οδηγίας:  1. παροχές υπηρεσιών συγγραφέων, καλλιτεχνών και ερμηνευτών έργων τέχνης, δικηγόρων και λοιπών ελευθέρων επαγγελματιών, εξαιρέσει των ιατρικών και παραϊατρικών επαγγελμάτων, εφόσον δεν πρόκειται για τις παροχές υπηρεσιών που αναφέρονται στο παράρτημα Β της δεύτερης οδηγίας του Συμβουλίου της 11ης Απριλίου 1967 (1):  παροχές υπηρεσιών των συγγραφέων, καλλιτεχνών και ερμηνευτών έργων τέχνης (παράρτημα ΣΤ, πρώην σημείο 2)·  2. παροχές υπηρεσιών που πραγματοποιούνται από τις επιχειρήσεις κηδειών και αποτέφρωσης, εκτός από τις παραδόσεις αγαθών, παρεπόμενες προς τις ανωτέρω παροχές (παράρτημα ΣΤ, πρώην σημείο 6)·  3. διαχείριση πιστώσεων και εγγυημένων πιστώσεων από πρόσωπο ή οργανισμό εκτός από εκείνον που έχει χορηγήσει τις πιστώσεις (παράρτημα ΣΤ, σημείο 13)·  4. για τους υποκειμένους στο φόρο που ωφελούνται με βάση το άρθρο 28 παράγραφος 3 υπό γ της έκτης οδηγίας του δικαιώματος επιλογής της φορολόγησης, που καλύπτεται από τις διατάξεις της παραγράφου 2 του παραρτήματος Ζ της ίδιας οδηγίας:  παροχές υπηρεσιών, που χορηγούνται στα μέλη τους μόνο για τις δραστηριότητες πληροφόρησης από τις επαγγελματικές ενώσεις που έχουν την ιδιότητα των υποκειμένων σε φόρο (παράρτημα 2, πρώην σημείο 2).  Άρθρο 2  Για τον υπολογισμό της βάσης των ιδίων πόρων ΦΠΑ σχετικά με το οικονομικό έτος 1981, χορηγείται η άδεια στο Βασίλειο της Δανίας, κατ' εφαρμογήν του άρθρου 9 παράγραφος 3 δεύτερη περίπτωση του κανονισμού (ΕΟΚ, Ευρατόμ, ΕΚΑΧ) αριθ. 2892/77, να υπολογίζει χρησιμοποιώντας κατά προσέγγιση εκτιμήσεις, τη βάση τη σχετική με τις ακόλουθες πράξεις που αναφέρονται στο παράρτημα ΣΤ της έκτης οδηγίας, δηλαδή:  1. πράξεις σχετικά με τη φύλαξη και διαχείριση μετοχών, (παράρτημα ΣΤ, πρώην σημείο 15).  Άρθρο 3  Για τον υπολογισμό της βάσης των ιδίων πόρων ΦΠΑ σχετικά με το οικονομικό έτος 1981, χορηγείται η άδεια στο Βασίλειο της Δανίας, κατ' εφαρμογήν του άρθρου 5 παράγραφος 3 υπό β του κανονισμού (ΕΟΚ, Ευρατόμ, ΕΚΑΧ) αριθ. 2892/77, να εφαρμόζει στις πληροφορίες που προέρχονται από τις δηλώσεις των επιχειρήσεων τύπου ένα διορθωτικό συντελεστή που υπολογίζεται με βάση κατάλληλα στοιχεία που προέρχονται από στατιστικές της βιομηχανίας δημοσιεύσεων.  Άρθρο 4  Η παρούσα απόφαση απευθύνεται στο Βασίλειο της Δανίας.  Έγινε στις Βρυξέλλες, στις 6 Οκτωβρίου 1982.  Για την 'Επιτροπή  C. TUGENDHAT  Αντιπρόεδρος  (1) ΕΕ αριθ. L 94 της 28. 4. 1970, σ. 19.  (2) ΕΕ αριθ. L 336 της 27. 12. 1977, σ. 8.  (3) ΕΕ αριθ. L 94 της 14. 4. 1980, σ. 42.  (4) ΕΕ αριθ. L 367 της 23. 12. 1981, σ. 33.  (5) ΕΕ αριθ. L 145 της 13. 6. 1977, σ. 1.  (1) ΕΕ αριθ. L 71 της 14. 4. 1967, σ. 1303/67.